НК Далматинац Сплит
НК Далматинац () фудбалски је клуб из града Сплита. Клуб наступа у више фудбалских селекција почев од млађих пионира све до сениора. Клуб је основан 1929 и наступа на стадиону Шупина.

Историја

Оснивање 
Клуб је основан у школској години 1927/28. под именом "Југославенски шпортски клуб Далматинац". Први председник клуба био је - тада још ученик - Јосип Штамбук, благајник Андрија Мајић. Први јавни наступ имао је 1929. против другог тима Хајдука из Сплита. (1:1). У наредним годинама, председник постаје Мате Врдољак, који је клубу изборио нови стадион, на месту данашњег парка Емануела Видовића. У години 1932. клубу приступају четворица играча "Ратне зракопловне базе" у Дивуљама од којих је један (Звонимир Пожега) постао државни репрезентативац. Далматинац је те сезоне постигао врло добре резултате. Клуб постоји до 12. марта 1933. када се спаја са НК Аурора и постаје ЈСК Вук.

Клуб након Другог светског рата 

Клуб се обнавља 1952. године и наступа при грађевинском подузећу Иван Лучић Лавчевић под именом СД "Лавчевић". У априлу 1953. клуб мења име и постаје СД "Далматинац". Током 1950-их и почетка 1960—их година клуб је имао сениорску поставу с којом је наступао у лиги "Сплитског ногометног подсавеза". Били су троструки прваци у том раздобљу. Нису успели да се пласирају у другу савезну лигу.

Најзначајнији играчи из тога времена су им били Тонћи Клишкић Волташ и Жарко Вулић Стари. Сезона 1962/63. била је задња година наступања у сениорском саставу. Клубу остају само јуниори. Касније, 1971. године "Далматинац" поново преузима име свога спонзора, у то време снажног сплитског грађевинског подузећа "Лавчевић". Дуго година носи спонзорово име. У то време клуб је био испостава за младе фудбалере Хајдука из Сплита. Било је примера да су млади играчи који су се одлично показали, своју каријеру настављали у екипи Хајдука. Један од њих је и Славен Билић.

Школа фудбала 
Клуб има врло активну и богату школу фудбала, коју похађају почетници, те млађи и старији пионири. Њени играчи постигли су запажене резултате на бројним турнирима, не само у Хрватској. Недавно су у италијанском граду Пескари освојили прво место на тамошњем турниру. Најуспешније генерације су дечаци рођени 1996/1997. године. Недавно је НК Хајдук Сплит понудио 1,5 милиона куна да откупни целокупну школу фудбала НК Далматинац, што су садашњи власници клуба одбили.

Познати играчи 
 Звонимир Пожега
 Иво Бижаца, голман
 Јурица Борчић, голман
 Срећко Видаковић,
 Жарко Вулић Стари 
 Тонћи Клишкић Волташ, најбољи стрелац "Сплитског ногометног подсавеза"

Референце 

Фудбалски клубови из Хрватске
Спорт у Сплиту